માનવમિત્ર, નવી દિલ્હી : દેશની સૌથી મોટી તપાસ સંસ્થા સીબીઆઈમાં ચાલી રહેલ કલેશ હવે દેશ સામે આવી ગયો છે. લાંચ કાંડ મામલે ટોચના અધિકારીઓમાં ચાલી રહેલ બબાલને કારણે સીબીઆઈની ઈજ્જતનું ભારે પ્રમાણમાં ધોવાણ થયું છે. આ વિવાદ વચ્ચે સરકાર તરફથી સીબીઆઈના બંને ટોચના અધિકારીઓ સીબીઆઈ ડાયરેક્ટર આલોક વર્મા અને સ્પેશ્યલ ડાયરેક્ટર રાકેશ અસ્થાનાને રજાઓ પર ઉતારી દેવાયા છે. આ નિર્ણયને સરકારનો લાંચ કાંડ મુદ્દે મોટું એક્શન માનવામાં આવી રહ્યું છે.